Karl Lyche

Karl Jacob Castrén Lyche (1903–1971) var en norsk filolog og kringkastingsmann som var ansatt i NRK.

Han var sønn av professor Zachris Castrén (1868–1938) og Sigrid Lyche (1873–1905). Etter oppveksten hos adoptivforeldrene Harald Heyerdahl Lyche (1866–1933) og Asta Mørch (1872–1964) i Valdres, tok han examen artium i 1920 og filologisk embetseksamen i 1932. Da det nystartede Norsk rikskringkasting skulle ha nynorsk hallomann, søkte han og fikk jobben i 1932. Året etter giftet han seg med lærer og byråsjef Ingeborg Bertha Aas (1910–1990), som senere ble den første direktør i Norsk kulturråd. Etter mye brudulje (målstriden)Bruduljene rundt Lyches virke på nynorsk er dokumentert av kringkastings-historiker Hans Fredrik Dahl (født 1939) i en utdypende artikkel fra Store norske leksikon gikk han i 1937 over til Dagsnytt, og i 1946 ble han programredaktør for nyhetsavdelingen; han etterfulgte Toralv Øksnevad (1891–1975), som under krigen hadde vært «Stemmen fra London», mens Lyche vikarierte. 

I 1960 giftet han seg med Wenche Lise Dedichen (født 1932), som var grafiker utdannet i Wien. De fikk to barn, datteren Tone Lyche, som ble massasjeterapeut/kinesiolog og sønnen Harald Lyche, som ble kunstner.Wenche og sønnen Harald (født 1962) er presentert i artikkelen Norges best bevarte malerhemmelighet  av Anne Marit Muri, der det også nevnes at morfaren til Karl var papirfabrikk-direktør Harald Lyche (1827–1887). Haralds alder er nevnt i Lyche, livet og kunsten  i Nordstrands Blad den 28. januar 2012, der det bekreftes at morfaren til Harald var Kristianialegen Jens Dedichen (1906–1985).

 Referanser 

Kategori:Norske journalister
Kategori:Norske filologer
Kategori:Norske radioprogramledere
Kategori:Norske radiojournalister
Kategori:Kanalverter i NRK
Kategori:NRK-journalister
Kategori:Norske journalister under andre verdenskrig
Kategori:Nynorskforkjempere
Kategori:Personer fra Helsingfors